BIOLOGI  DALAM ALQURAN PERSPEKTIF SAINS

## Amin Maulana Maksum
Pascasarjana IAIN Syekh Nurjati Cirebon
Mohd Yakub Zulkifli Mohd Yusoff
University Of Malaya Kuala Lumpur

## Mohamed Akhiruddin Ibrahim
University Of Malaya Kuala Lumpur

## Azniwati Abdul Aziz
University Of Malaya Kuala Lumpur

## Abu Bakar Bin Hud Yahya
STAIMA Cirebon
Abstrak
Adalah Alquran sebagai sebuah kitab yang diutuskan oleh Allah s.w.t  sudah  pasti  mempunyai  banyak  keunikan.  Ia  mencakupi keistimewaan  dalam  pelbagai  disiplin  ilmu  yang  bermanfaat untuk  kegunaan  manusia.  Antaranya  ialah  ilmu  biologi  yang mengkaji struktur, fungsi, pertumbuhan, asal, evolusi dan taburan benda  hidup.  Secara  umumnya  sains  biologi  terbahagi  kepada beberapa  bidang  antaranya  anatomi,  biofizik,  biogeografi, biokimia,  biologi  laut,biologi  molekul,  biologi  sel,  botani, bioteknologi,  fisiologi,  mikrobiologi,  paleontologi,  patologi, virologi  dan  zoologi.  Dalam  Alquran  terdapat  beberapa  tanda secara tidak langsung yang menunjukkan kaitan beberapa bidang dalam  bidang  ilmu  biologi  ini.  Penerokaan  sains  moden terhadapnya  telah  berjaya  menyingkap  keunikan  beberapa  isu yang telah dinyatakan dalam kitab suci ini dari perspektif sains. Kajian  ini  menampilkan  beberapa  contoh  ayat  Alquran  yang dilihat  penjelasannya  dari  sudut  beberapa  bidang  biologi  yang telah dinyatakan. Ayat berkenaan diterjemahkan kemudian diulas berdasarkan  penemuan  dari  kajian  sains  yang  dilakukan  oleh penyelidik.  Hasil  dari  kajian  menunjukkan  bahawa  terdapat banyak ayat yang telah diwahyukan oleh Allah s.w.t ini memberi isyarat  terhadap  keunikan  banyak  bidang  dalam  ilmu  biologi, setelah dilakukan kajian dan pemerhatian oleh penyelidik zaman moden.
Kata Kunci: Alquran, sains, biologi.
Amin Maulana Maksum, Mohd Yakub, Zulkifli Mohd Yusoff, Azniwati Abdul Aziz, Abu Bakar bin Hud Yahya

## Abstract
It  is  the  Qur'an  as  a  book  that  God  decides  s.w.t  certainly  has many  uniqueness.  He  includes  privileges  in  various  disciplines that are useful for human use. They are biological sciences that study  the  structure,  function,  growth,  origin,  evolution  and sprinkling  of  living  things.  In  general,  biological  science  is divided  into  several  fields  including  anatomy,  biophysics, biogeography,  biochemistry,  marine  biology,  molecular  biology, cell  biology,  botany,  biotechnology,  physiology,  microbiology, paleontology,  pathology,  virology  and  zoology.  In  the  Qur'an there are several signs that indirectly show the relation of several fields in this field of biology. The application of modern science to it has succeeded in revealing the uniqueness of several issues that  have  been  stated  in  this  holy  book  from  a  scientific perspective.  This  study  presents  a  number  of  examples  of  the Qur'anic verses which are seen from the point of view of several fields  of  biology  that  have  been  stated.  The  related  verse  is translated  and  then  reviewed  based  on  findings  from  scientific studies conducted by investigators. The results of the study show that there are many verses that have been revealed by Allah. This gives a signal to the uniqueness of many fields in biology, after studies and observations by modern-day investigators.
Keywords: Qur'an, science, biology.
PENDAHULUAN
‘Biologi’  berasal  dari  perkataan  Bahasa  Inggeris,  iaitu bio yang bererti  hidup  dan logy ertinya  ilmu.  Dalam  Bahasa  Arab,  biologi  disebut ‘ilm al-hayat ertinya sains hidupan atau ilmu yang berkaitan dengan benda- benda  yang  hidup.  Oleh  itu,  ilmu  biologi  membawa  maksud  suatu  bidang ilmu berkenaan dengan fenomena yang berkaitan dengan benda-benda hidup. Ilmu  Biologi  mengkaji  makanisme  yang  membolehkan  sistem  kehidupan daripada peringkat sel, virus, bakteria hinggalah ke biosfera. 1 Menurut Islam semua  makhluk  berkenaan  merupakan  ciptaan  Allah  s.w.t  yang  terdiri daripada  pelbagai  bentuk  yang  melibatkan  struktur  yang  menakjubkan. Hidupan yang diciptakan oleh Allah s.w.t. dalam dunia ini terdiri dari pada pelbagai  jenis,  iaitu  manusia,  haiwan  dan  tumbuh-tumbuhan.  Adapun hidupan  yang  dijadikan  oleh  Allah  s.w.t.  terlalu  halus  seperti  virus  atau bakteria memerlukan kepada alat khusus untuk melihatnya.
1 Yahaya  Jusoh  dan  Azhar  Muhammad, Pendidikan  Falsafah  Sains  al-Quran (Skudai: Penerbit Universiti Teknologi Malaysia, 2007), 181.

## HASIL DAN PEMBAHASAN
A. Biologi Dalam Alquran
Sesungguhnya  di  Dalam  Alquran,  perkataan hayat yang  bermaksud hidup (bio) berulang sebanyak 216 kali yang didapati dalam pelbagai surah. Antaranya, Allah menurunkan air hujan dari langit dan menyebabkan bumi hidup  daripada  keadaan  sebelumnya  mati  (iaitu  tidak  subur), 2 kewujudan benda-benda  hidup  yang  terdapat  di  bumi  ini  menyebabkan  manusia berupaya  menjalani  kehidupan  secara  normal. 3 Allah  telah  menurunkan  air hujan  dari  langit  yang  membawa  rezeki  kepada  manusia  apabila  bumi  ini hidup. 4
Tiada  Tuhan  melainkan  Dia,  iaitu  Allah  yang  berkuasa menghidupkan  dan  mematikan.  Oleh  itu,  manusia  sewajarnya  beriman kepada  Allah  dan  Rasul-Nya. 5 Sesiapa  yang  beramal  dengan  amalan  yang baik yang terdiri daripada lelaki dan wanita sedang mereka beriman dengan Allah,  nescaya  Allah  akan  memberikan  kehidupan  yang  baik  kepada mereka. 6 Allah menghidupkan kawasan negeri yang mati (tanah yang tidak subur)  dan  Allah  memberi  minum  kepada  haiwan  dan  manusia  dengan banyak. 7 Allah  memberikan  rezeki  kepada  hamba-Nya  dengan menghidupkan negeri yang mati. 8
Seterusnya  Ayat-ayat  yang  dinyatakan  tadi  menjelaskan  secara umum  berkaitan  dengan  hidupan  atau bio berkenaan  manusia,  haiwan  dan tumbuhan  memerlukan  kepada  air  untuk  hidup.  Oleh  itu,  air merupakan unsur  yang  sangat  penting  untuk  kehidupan.  Secara  khusus  pula,  sains biologi dalam  Alquran  boleh  dibahagikan  kepada  tiga  bahagian  iaitu  alam manusia, alam haiwan dan alam tumbuh-tumbuhan.

## B. Sejarah Sains Biologi Islam
Berdasarkan  sejarah  Islam,  bidang  biologi  juga  turut  mengkaji pemahaman  asas  terhadap  habitat,  tingkah  laku  dan  klafikasi  hidupan termasuk  fauna  dan  flora.  Ia  dilihat  telah  dipelopori  bermula  dari  zaman Bani  Umayyah  memandangkan  saintis  Islam  pada  waktu  itu  berminat membuat  penyelidikan  bagi  membiakkan  kuda  dan  unta. 9 Oleh  yang
2 Surah al-Baqarah: 164.
3 Surah al-Ma>’idah: 32.
4 Surah al-A’ra>f: 58.
5 Surah al-A’ra>f: 158, Surah al-H{ajj: 6.
6 Surah al-Nah}l: 97.
7 Surah al-Furqa>n: 49.
8 Surah Qa>f: 11.
9 International  Commission  on  Scientific  Signs  in  Quran  &  Sunnah, http://www.eajaz.org/arabic/index.php?option=com_content&view=article&id= نﻮﻤﻠﺴﻤﻟا ﻢﻠﻋو
: 548 ﺣﻷا ﯿ ءﺎ &catid= 28 , دﺪﻌﻟا ﻦﻣﺎﺜﻟا . Diakses pada tanggal 6 Oktober 2011.
Amin Maulana Maksum, Mohd Yakub, Zulkifli Mohd Yusoff, Azniwati Abdul Aziz, Abu Bakar bin Hud Yahya
demikian,  teknologi  pada  waktu  tersebut  telah  berjaya  menghasilkan formula dalam penyelidikan pembiakan haiwan berkenaan.
Melihat kejayaan kajian rintis berkenaan, ia telah menarik perhatian para  saintis  Islam  yang  lain.  Mereka  telah  membuat  penyelidikan  tentang kepentingan tumbuhan lebih-lebih lagi kaitannya dengan perubatan. Antara tokoh  yang  terlibat  secara  langsung  dengannya  ialah  al-Riyasa  Ibn  Jarit (meninggal  1193  M)  yang  telah  menulis  kaedah  penggunaan  buah  limau dalam  bidang  perubatan.  Selain  itu,  al-Ghafiqi  telah  berjaya  membuat klafikasi tumbuh tumbuhan dari sepanyol dan Afrika dengan menggunakan nama Latin. Al-Nabati pula menjalankan penyelidikan berkaitan ilmu botani sehingga sampai ke Sepanyol, afrika Utara dan Laut Merah. Usaha tersebut diteruskan  oleh  murid  beliau,  al-Baytar  (meninggal  1248  M)  dengan menyusun  buku  bertajuk al-Mughni  fi>  al-Adwiyah  al-Mufradah yang menyenaraikan  sebanyak  1400  jenis  dadah  diproses  daripada  binatang, tumbuh-tumbuhan dan bahan galian. 10

## C. Keunikan Biologi Dalam Alquran Dari Perpektif Sains
1. Deria Pendengaran, Penglihatan dan Akal Allah s.w.t berfirman dalam Surah al-Nahl ayat 78, Maksudnya:
Dan Allah mengeluarkan kamu dari perut ibu kamu dengan keadaan tidak  mengetahui sesuatu  pun;  dan  Ia  mengurniakan  kepada  kamu pendengaran dan penglihatan serta hati; supaya kamu bersyukur.
Sains  telah  membuktikan  bahawa  fungsi  deria  pendengaran mendahului deria penglihatan. Tiada seorangpun yang mengetahui rahsia ini ketika Alquran diturunkan. Menurut Alquran lebih daripada 17 tempat yang telah  menyatakan  perihal  yang  sedemikian. 11 Ilmu  sains  juga  mendapati bahawa fungsi deria pendengaran bermula lebih awal dalam minggu-minggu pertama selepas kelahiran bayi.
Adapun deria penglihatan bermula selepas bulan ke 3 dari kelahiran. Dan  fokus  penglihatan  yang  sempurna  berlaku  selepas  bulan  ke  6  dari kelahirannya.  Bukti  yang  menunjukkan  telinga  bayi  menunaikan  fungsinya selepas  kelahiran  apabila  dia  mendengar,  dia  akan  memberi  respon  segera
10 Zaheril  Zainudin,  “Sumbangan  Sains  Islam  Kepada  Tamadun  Manusia”,  dalam Nik  Salida  Suhaila  Nik  Saleh  et.  al.  (eds.), Sains  Islam  Merentasi  Zaman (Bandar  Baru Nilai: Penerbit Universiti Sains Islam Malaysia, 2007), 39.
11 Antara  ayat  yang  menyatakan  fungsi  deria  pendengaran  mendahului  derian penglihatan ialah Surah al-Ah}qa>f: 26, Surah Fussilat: 20 dan Surah al-Isra’:36.
serta  memberi  tindak  balas. 12 Adapun  mata  bayi  belum  lagi  berfungsi melainkan selepas beberapa tempoh ia dilahirkan. Buktinya pula, sekiranya diletakkan  tangan  berdekatan  bayi,  matanya  tidak  berkelip  atau  tidak memberi tindak balas terhadap tangan kita.
Dan daripada mukjizat saintifik dalam ayat ini juga, Allah menyebut dalam  Alquran,  hati  disebut  selepas  pendengaran  dan  penglihatan  kerana mempunyai  pengertian  saintifik  yang  cukup  mendalam.  Penguasaan  ilmu terhasil  selepas  perpindahan  daripada  peringkat  memahami  ilmu  dengan deria  penglihatan  dan  pendengaran  kepada  memahami  dengan  akal.  Dan inilah  cara  pemahaman  dan  pengalaman  yang  paling  berkesan.  Dan  semua itu berlaku mengikut susunan yang disebut dalam Alquran iaitu pemahaman fizikal  berlaku  dahulu  diikuti  oleh  pemahaman  mental.  Dan  bukti  cukup jelas  iaitu  bayi  dilahirkan  tanpa  mengetahui  sesuatupun.  Kemudian  datang kepadanya  pemahaman  secara  fizikal  dan  bercambah  melalui  deria pendengaran kemudian deria penglihatan, dan apabila sejumlah pemahaman fizikal itu mencukupi, datang selepas itu peranan hati untuk dia menilai dan sedar apa yang dirangsang dengan derianya. 13
Terdapat  perkara  lain  dalam  mendahulukan  pendengaran  terhadap penglihatan. Allah menyebut deria pendengaran itu secara mufrad sementara itu deria mata secara lafaz jamak yang juga menjadi rahsia-rahsia mukjizat kalam Allah dalam ayat ini. Ini kerana penerimaan telinga untuk rangsangan tiada  pilihan  bagi  manusia  kerana  manusia  tidak  berupaya  untuk menghalang suara daripada masuk ke dalam gegendang telinga. Namun bagi mata,  ada  pilihan  untuk  melihat  atau  tidak,  kerana  kelopak  mata  boleh membantu menutup atau membuka mata sesorang.

## 2. Keunikan Cap Jari
Firman  Allah  s.w.t  dalam  surah  al-Qiyamah  ayat  3-4:  Yang bermaksud:
Patutkah  manusia  menyangka  bahawa  Kami  tidak  akan  dapat mengumpulkan tulangtulangnya? Bukan sebagaimana yang disangka itu, bahkan Kami berkuasa menyusun jarinya.
Rahsia  ungkapan  tentang  jari,  iaitu  cap  jari  manusia  tidak dirungkaikan  melainkan  selepas  1000  tahun  turunnya  Alquran.  Kajian tersebut  menunjukkan  setiap  cap  jari  adalah  sesuatu  yang  spesifik  bagi
12 Majallah  al-Ulum  al-Ijtima’iyyah dalam  http://  www.swmsa.net/articles.php? action=show&id=1768. Diakses pada tanggal 15 Oktober 2011.
13 International  Institute  for  Quran  Miracles,  http://iiquran.com/view.php? newsnumber=7&title, Diakses pada tanggal 15 Oktober 2011.
Amin Maulana Maksum, Mohd Yakub, Zulkifli Mohd Yusoff, Azniwati Abdul Aziz, Abu Bakar bin Hud Yahya
setiap  manusia,  iaitu  bentuknya  adalah  berbeza  antara  seseorang  individu dengan  individu  lain.  Oleh  itu  mereka  menggunakan  cap  jari  ini  sebagai tanda  pengenalan  bagi  seseorang  individu.  Penemuan  ini  telah  memberi faedah  kepada  umat  manusia  dalam  mengenal  pasti  individu  yang melakukan jenayah melalui kesan cap jari yang ditinggalkan 14
Sebelum  tahun  1902  ‘Scotland  Yard’  merupakan  sebuah  institusi penyelidikan  dan  pengesanan  jenayah  di  Britain  mengguna  pakai  sistem Bertillon 15 bagi mengenal pasti identiti individu yang melakukan jenayah. Begitu juga dengan institusi yang mengesan jenayah di New York, Amerika  Syarikat  menggunakan  sistem  berkenaan  sebelum  tahun  1903. Akibat  daripada  kelemahan  yang  wujud  dalam  sistem  ini,  antaranya  ialah pada  tahun  1903  dapat  dikesan  dua  individu  iaitu  Will  West  dan  William West  di  Penjara  Persekutuan  Levenworth  Kansas,  Amerika  Syarikat  yang mempunyai  persamaan  kelima-lima  aspek  pengenalan  diri  yang  ditentukan oleh sistem tersebut. Secara kebetulan pada tahun yang sama Biro Siasatan Jenayah  di  Scotland  Yard,  England  menjumpai  penemuan  baru  bagi mengenal  identity  seseorang  individu  melalui  cap  jari. 16 Mulai  tahun berkenaan sistem Bertillon tidak lagi digunakan.
Ungkapan oleh ayat Alquran di atas mempunyai keunikan dari sudut ilmu biologi berkaitan dengan anggota manusia, iaitu jari mereka. Alquran tidak membuat ungkapan “Kami berkuasa untuk menyusun semula wajahnya atau  badannya” kerana  wajah  dan  badan  manusia  boleh  berubah  mengikut jangka masa tertentu atau akibat faktor pemakanan dan pengambilan ubat- ubatan. Semasa ayat ini diturunkan, bangsa Arab Mekah dan bangsa-bangsa lain  di  dunia  ini  belum  mengetahui  keunikan  cap  jari  manusia  yang  boleh dijadikan sebagai instrumen untuk mengenal identiti seseorang individu. Ia hanya  dapat  dirungkai  pada  abad  kedua  puluh,  iaitu  kira-kira  selepas  1000 tahun  Alquran  diturunkan  melalui  penyelidikan  ilmu  perubatan  forensik (Forensic Medicine) .

## 3. Kulit Manusia
Firman Allah s.w.t dalam surah al-Nisa’ (4): 56, Maksudnya:
14 Tantawi Jawhari, al-Jawahir fi Tafsir Alquran al-Karim (Beirut: Maktabah Da>r al-Kutub al-’Ilmiyyah, 2004), j. 12, 347. Lihat juga, Steven A. Koehler et. al. Crime Scene Investigation (New York: Elwin Street Limited, 2004), 59.
15 Sistem Bertillon direka oleh Alphonse Bertillon seorang warga Perancis, adalah sistem  untuk  mengenal  identiti  seseorang  individu  yang  memerlukan  kepada  maklumat berikut: gambar muka, lebar dan panjang muka, panjang kaki kiri, panjang tangan kiri dan panjang jari kelingking kiri.
16 Whitehead Don, The FBI History (New York: Random House, 1956), 133.
Sesungguhnya orang yang kufur kepada ayat-ayat Kami, Kami akan membakar  mereka  dalam  api  neraka.  Tiap-tiap  kali  kulit  mereka masak  hangus,  Kami  gantikan  untuk  mereka  kulit  yang  lain  supaya mereka merasa azab sengsara itu.
Rangsangan deria pada kulit manusia secara umumnya terdapat tiga jenis  deria,  iaitu;  deria  sentuh  yang  difungsikan  oleh  saraf  Meissners  dan Merkels  Corpuscles,  deria  rasa  sakit  difungsikan  oleh  saraf  Pacinian corpuscles  dan  deria  haba  yang  dibawa  oleh  saraf  Ruffini  cylinder corpuscles. 17
Sebelum kajian moden menemui struktur kulit manusia, masyarakat mempercayai  bahawa  semua  anggota  badan  manusia  deria  rasa  termasuk tulang dan otot, namun pada abad ke 19 apabila terdapat kajian sains moden mengenainya,  membuktikan  sebaliknya.  Daripada  struktur  kulit  manusia, saintis  menemui  lapisan  lemak,  kelenjar  peluh  dan  urat-urat  saraf  yang bertanggungjawab  mengesan  segala  deria  pada  kulit  seperti  sakit,  panas, sejuk  dan  sebagainya. 18 Merujuk  kepada  ayat  di  atas: “Supaya  mereka merasa  azab  sengsara” ;  Muhammad  al-Amin  al-Harari  telah  menyokong pendapat Almarhum Dr. Abdul Aziz bin Ismail yang ditulis dalam karyanya al-Islam wa al-Tibb al-Hadith bahawa terdapat faktor penukaran kulit orang- orang yang kufur. 19
Ini  memandangkan  kejadian  luka  terbakar  pada  kulit  manusia terdapat  tiga  tahap;  tahap  pertama  hanya  melibatkan  lapisan  luar  yang dikenali  sebagai  epidermis  yang  mengakibatkan  kesakitan  sederhana  dan bengkak.  Peringkat  kedua,  kulit  melecur  sehingga  lapisan  dermis  yang mengakibatkan lapisan epidermis dan dermis terpisah dan cecair badan akan berkumpul  antara  dua  lapisan  tersebut.  Pesakit  mengalami  kesakitan  yang amat  sangat  kerana  kulitnya  melecur  dengan  teruk.  Manakala  peringkat ketiga  keseluruhan  kulit  hangus  dan  kecederaan  mungkin  melibatkan  otot- otot dan tulang-tulang di bawahnya, kulit hilang kekenyalannya dan menjadi keras serta kering.
Pada peringkat ini, manusia tidak lagi merasa sakit kerana saraf-saraf yang  menghantar  deria  sakit  telah  musnah. 20 Oleh  kerana  itu,  Allah  s.w.t
17 Cecie  Starr, Biology  Concepts  and  Applications (Belmont:  USA,  2003),  540. Lihat  juga,  Farhan  Hadi  Mohd.  Taib, Keajaiban  Kulit  Manusia ,  Majalah  Solusi,  No.  25, (Kuala Lumpur : Telaga Biru Sdn. Bhd, 2010), 95.
18 Farhan Hadi Mohd. Taib, Keajaiban Kulit Manusia , 95-96.
19 Muhammad  al-Amin  al-Harari, Tafsir  Hada’iq  al-Rawh  wa  al-Rayhan  fi Rawabi ‘Ulum Alquran, j. 6, (Beirut : Dar Tawq al-Najah, 2005), 139.
20 John  Hard, Buku  Besar  Tentang  Badan  Manusia ,  ter.  Wan  Fatah  Wan  Yussoff,
(Kuala Lumpur: Dewan Bahasa dan Pustaka, 2000), 12-13. Lihat juga, Farhan Hadi Mohd. Taib, Keajaiban Kulit Manusia , 95-96.
Amin Maulana Maksum, Mohd Yakub, Zulkifli Mohd Yusoff, Azniwati Abdul Aziz, Abu Bakar bin Hud Yahya
telah menyebut kepada kita bahawa setiap kali kulit manusia hangus kerana diazab,  kulit  itu  akan  diganti  dengan  kulit  lain  yang  baru  supaya  mereka merasakan  azab.  Peringkat  ini  merupakan  aras  yang  paling  sakit  untuk ditanggung  oleh  seseorang  apabila  kulit  badannya  terbakar.  Maka  jelaslah keunikan  sains  biologi  yang  telah  dinyatakan  oleh  Alquran,  sedangkan manusia tidak mengetahui rahsia di sebaliknya semasa ia diturunkan.

## 4. Pembiakan Bakteria
Allah s.w.t berfirman dalam surah al-Ma>‘idah (5): 6, artinya:
Wahai  orang  yang  beriman,  apabila  kamu  hendak  mengerjakan sembahyang,  maka  basuhlah  muka  kamu,  dan  kedua  belah  tangan kamu meliputi siku, dan sapulah kepalamu, dan basuhlah kedua belah kakimu meliputi buku lali;
Ilmu kesihatan moden telah medapati bahawa ayat ini menunjukkan kepada  kita  hubungannya  dengan  ilmu  perubatan,  terutamanya  perubatan pencegahan (preventive medicine) .  Secara  umumnya  manusia  terdedah kepada  penyakit  kulit  jika  tidak  membersihkan  anggota  badan  kerana  ia sentisa  terdedah  kepada  unsur-unsur  seperti  debu,  kuman  dan  gas  yang berbahaya.  Kebiasaannya  muka,  kedua-dua  belah  tangan  dan  kaki merupakan  bahagian  yang  banyak  mempunyai  kekotoran  kerana  terdedah kepada  berjutajuta  mikroorganisma  yang  wujud  setiap  sentimeter  padu  di udara.  Melalui  wuduk  lima  kali  dalam  sehari  boleh  menanggalkan mikroorganisma yang memudaratkan pada badan kita.
Aktiviti  sebegini  boleh  mencegah  penyakit  seperti  taun,  demam kepialu, jangkitan cacing dan keracunan makanan daripada merebak 21 . Maka kita  dapat  melihat  bahawa  ayat  ini  telah  menganjurkan  prinsip  “mencegah lebih baik dari mengubat” (prevention is better than cure)

## 5. Biologi Wanita
Firman Allah s.w.t dalam surah al-Baqarah (2): 222, yang bermaksud:
Dan mereka bertanya kepadamu (wahai Muhammad) mengenai haid. Katakanlah: Darah haid itu suatu kotoran. Oleh sebab itu hendaklah kamu  menjauhkan  diri  dari  perempuan  (jangan  bersetubuh  dengan isteri kamu) ketika haid, dan janganlah kamu hampiri mereka (untuk bersetubuh)  sebelum  mereka  suci.  Apabila  mereka  sudah  bersuci
21 Kelab Doktor Muda, Kementerian Kesihatan Malaysia, http://
www.drmuda.gov.my/GP/ML_skop02_U1.html. Diakses pada tanggal 19 Oktober 2011
maka  datangilah  mereka  seperti  yang  diperintahkan  oleh  Allah kepada kamu.
Keunikan ayat ini bukan sahaja pada dapat melalui pada gaya bahasa yang  tinggi  tentang  perkara  yang  berkaitan  dengan  seksual.  Malah, keunikannya  dapat  dilihat  melalui  aspek  kesihatan  mengenai  wanita  haid yang  tidak  dibenarkan  untuk  membuat  hubungan  kelamin  dalam  tempoh tersebut.  Walaupun  kitaran  haid  merupakan  proses  semulajadi  bagi seseorang  wanita,  namun  ia  menyebabkan  wanita  berkenaan  mengalami situasi tidak selesa dan terdedah kepada gangguan emosi. Sistem pembiakan wanita  pada  waktu  tersebut  juga  terdedah  kepada  banyak  masalah  kerana alat kelamin ketika itu terbuka dan terdedah kepada pencerobohan pelbagai jenis kuman. 22
Oleh  itu,  melakukan  perhubungan  jenis  pada  masa  berkenaan  boleh membawa  kepada  radang  ovari  yang  mengakibatkan  kemandulan.  Bagi lelaki  pula,  akibat  melakukan  perhubungan  kelamin  dengan  wanita  haid boleh  mengalami  jangkitan  yang  boleh  membawa  kepada  radang  bahagian alat kelamin. 23 Maka tidak diragui lagi, melakukan perhubungan jenis pada waktu haid merbahaya  kepada kedua-dua belah pihak sama ada lelaki atau wanita.  Inilah  panduan  Alquran  yang  diberikan  kepada  manusia  supaya memberi  sepenuh  komitmen  bagi  menjaga  kesihatan  dan  keselamatan. Sekaligus,  ia  juga  membuktikan  bahawa  maha  benarlah  bahawa  Allah  itu pengasih kepada hamba-hamba- Nya.

## 6. Percambahan Benih
Firman  Allah  s.w.t  dalam  surah  al-An’a>m  (6):  95-96,  yang  boleh diterjemahkan:
Sesungguhnya  Allah  jualah  yang  menumbuhkan  butir  tumbuh- tumbuhan  dan  biji  buah  buahan.Ia  mengeluarkan  yang  hidup  dari yang  mati,  dan  mengeluarkan  yang  mati  dari  yang  hidup. Demikianlah  kekuasaan  Allah.  Maka  bagaimanakah  kamu dipalingkan  dari  menyembah-Nya?  Allah  jualah  yang  membelah cahaya  subuh  (yang  menyingsingkan  fajar),  dan  yang  menjadikan malam  untuk  tinggal  berehat,  dan  menjadikan  matahari  dan  bulan untuk  mengira  waktu.  Yang  demikian  itu  adalah  kuasa  penentuan Allah Yang Maha Kuasa, lagi Maha Mengetahui
22 Consultant  Obstetrician  and  Gynaecologist,  http://www.netdoctor.co.uk/ health_advice/facts/menstruation cycle.htm. Diakses pada tanggal 4 Oktober 2011.
23 Scott  Freeman, Biological  Science, Third  Edition,  (San  Francisco:  Pearson Benjamin Cummings, 2008), 1095-1095.
Amin Maulana Maksum, Mohd Yakub, Zulkifli Mohd Yusoff, Azniwati Abdul Aziz, Abu Bakar bin Hud Yahya
Kajian  saintifik  mendapati  terdapat  hubungan  yang  kukuh  antara terbitnya cahaya matahari dengan pembentukan benih dan tumbuhan kerana cahaya  merupakan  unsur  asas  dalam  pembesaran  tumbuhan  dan  pokok. Benih  dan  tumbuhan  yang  terbentuk  memerlukan  makanan  yang  terdiri daripada  unsur-unsur  bumi,  antaranya  cahaya  matahari 24 .  Cahaya  matahari bertindak  dengan  adanya  klorofil  yang  terhasil  dari  tumbuhan  untuk menghasilkan makanan yang menyerap masuk ke dalam akar tumbuhan dan ini penting untuk menghidupkan tumbuhan dan persenyawaannya 25

## 7. Pembiakan keturunan manusia
Allah s.w.t berfirman dalam surah al-Isra’ (17): 32, yang bermaksud:
Dan janganlah kamu menghampiri zina, sesungguhnya zina itu adalah satu perbuatan yang keji dan satu jalan yang jahat.
Sesungguhnya ilmu perubatan telah membuktikan bahawa zina boleh merosakkan  kesihatan  yang  serius  dan  mengancam  manusia  dengan penyakit-penyakit kelamin atau venereal (VDVenereal Disease) yang sukar diubati  seperti  sifilis,  gonorea,  herpes  II  dan  AIDS.  Penyakit Sifilis  yang merupakan  penyakit  berjangkit  hanya  melalui  sentuhan  dan  menjejaskan serta memberi kesan yang buruk terhadap sistem saraf. Malah penyakit ini juga boleh mengakibatkan kerosakan kekal terhadap tubuh badan dan kesan jangka panjang ia menjadikan mangsanya menghidap sakit jantung, lumpuh, buta dan gila. 26
Selain itu melakukan zina juga boleh menyebabkan kencing bernanah atau  dikenali  sebagai  penyakit  gonorea,  iaitu  sejenis  penyakit  kelamin menjadikan  yang  berbahaya  dan  sukar  untuk  diubati.  Penyakit  ini disebabkan  oleh  bakteria  Gonokukus  yang  boleh  berjangkit  melalui perhubungan  kelamin  seseorang  yang  menghidapi  penyakit  ini.  Mangsa penyakit  ini  hidup  dalam  keadaan  dilema  kerana  menyebabkan  ia  sukar untuk  bergerak  dan  mentalnya  pula  tidak  dapat  berfungsi  dengan  baik. Gonorea seterusnya boleh menyebabkan kemandulan kerana tisu parut boleh menghalang  perjalanan  sperma  dan  juga  boleh  membawa  kepada  sakit jantung  atau  artritis.  Bagi  perempuan  pula,  selain  daripada  risiko  sakit
24 Colleen  Belk  and  Virgina  Borden  Maier, Biology  :  Science  for  Life (San Francisco : Pearson Benjamin Cummings, 2010), 96.
25 Neil A. Campbell and Jane B. Reece, Biology (San Francisco : Pearson Benjamin Cummings, 2005), 756- 757.
26 Zulkifli  Mohamad  al-Bakri,  “ Zina,  Ancaman  dan  Hukumnya ”,  Majalah  Solusi, Isu No. 21, 2010, 101- 102.
jantung, gonorea juga boleh mengakibatkan kehamilan ektopik. Ini berlaku apabila  sperma  mensenyawakan  ovum,  dan  ovum  tidak  bergerak  ke  dalam uterus  tetapi  terlekat  dalam  tiub  falipio.  Jika  ia  tidak  dikesan  lebih  awal, tiub  falipio  mungkin  pecah  dan  menyebabkan  jangkitan  yang  serius  atau mengakibatkan  kematian. 27 Sesungguhnya  segala  pujian  terhadap  Allah s.w.t yang telah memberi panduan kepada umat untuk hidup dalam keadaan tenteram, dapat menjauhi penyakit berbahaya di dunia ini.
SIMPULAN
Melalui maklumat yang dinyatakan di atas, jelaslah bahawa Alquran yang  telah  diutuskan  oleh  Allah  s.w.t  mempunyai  pelbagai  keunikan khususnya  dalam  bidang  biologi.  Ayat-ayat  yang  terkandung  dalam  kitab suci  ini  mempunyai  makna  yang  sangat  mendalam  dan  sudah  pastinya membawa  makna  yang  signifikan  untuk  kehidupan  manusia.  Bagi mendapatkan  hasil  yang  efektif  sudah  tentu  kajian  terhadapnya  perlu dilakukan  melalui  integrasi  teknologi  dan  ilmu  moden.  Seharusnya  satu kajian yang lebih komprehensif dalam pelbagai bidang ilmu moden terhadap sains Alquran perlu dilakukan ke arah transformasi ilmu demi faedah umat sejagat.

## DAFTAR PUSTAKA
Al-Bakri,  Zulkifli  Mohamad.  “ Zina,  Ancaman  dan  Hukumnya ”.  Majalah Solusi. Isu No. 21. 2010. Belk,  Colleen  and  Virgina  Borden  Maier. Biology  :  Science  for  Life .  San Francisco : Pearson Benjamin Cummings, 2010. Campbell,  Neil  A.  and  Jane  B.  Reece. Biology .  San  Francisco  :  Pearson Benjamin Cummings, 2005.
Consultant  Obstetrician  and  Gynaecologist,  http://www.netdoctor.co.uk/ health_advice/facts/menstruation  cycle.htm.  Diakses  pada  tanggal  4 Oktober 2011.
Don, Whitehead. The FBI History . New York: Random House, 1956. Freeman,  Scott. Biological  Science. Third  Edition.  San  Francisco:  Pearson Benjamin Cummings, 2008. Al-Harari,  Muhammad  al-Amin. Tafsir  Hada’iq  al-Rawh  wa  al-Rayhan  fi Rawabi ‘Ulum Alquran. Beirut : Dar Tawq al-Najah, 2005. Hard,  John. Buku  Besar  Tentang  Badan  Manusia ,  ter.  Wan  Fatah  Wan Yussoff. Kuala Lumpur: Dewan Bahasa dan Pustaka, 2000. International  Commission  on  Scientific  Signs  in  Quran  &  Sunnah, http://www.eajaz.org/arabic/index.php?option=com_content&view=
27 Zulkifli  Mohamad  al-Bakri,  “ Zina,  Ancaman  dan  Hukumnya ”,  Majalah  Solusi, Isu No. 21, 2010, 101- 102.
Amin Maulana Maksum, Mohd Yakub, Zulkifli Mohd Yusoff, Azniwati Abdul Aziz, Abu Bakar bin Hud Yahya
article&id= نﻮﻤﻠﺴﻤﻟا ﻢﻠﻋو :  548 ﺣﻷا ﯿ ءﺎ &catid=  28  , دﺪﻌﻟا ﻦﻣﺎﺜﻟا .  Diakses pada tanggal 6 Oktober 2011.
International  Institute  for  Quran  Miracles,  http://iiquran.com/view.php? newsnumber=7&title, Diakses pada tanggal 15 Oktober 2011. Jawhari, Tantawi. al-Jawahir fi Tafsir Alquran al-Karim . Beirut: Maktabah Da>r al-Kutub al-’Ilmiyyah, 2004. Jusoh, Yahaya dan Azhar Muhammad. Pendidikan Falsafah Sains al-Quran.
Skudai: Penerbit Universiti Teknologi Malaysia, 2007. Kelab  Doktor  Muda,  Kementerian  Kesihatan  Malaysia,  http://
www.drmuda.gov.my/GP/ML_skop02_U1.html. Diakses pada tanggal 19 Oktober 2011 Koehler,  Steven  A.  et.  al. Crime  Scene  Investigation .  New  York:  Elwin Street Limited, 2004.
Majallah  al-Ulum  al-Ijtima’iyyah dalam  http://  www.swmsa.net/ articles.php?  action=show&id=1768.  Diakses  pada  tanggal  15 Oktober 2011.
Mohd. Taib, Farhan Hadi. Keajaiban Kulit Manusia . Majalah Solusi. No. 25. Kuala Lumpur : Telaga Biru Sdn. Bhd, 2010. Starr, Cecie. Biology Concepts and Applications . Belmont: USA, 2003. Zainudin,  Zaheril.  “Sumbangan  Sains  Islam  Kepada  Tamadun  Manusia”, dalam  Nik  Salida  Suhaila  Nik  Saleh  et.  al.  (eds.), Sains  Islam Merentasi Zaman . Bandar Baru Nilai: Penerbit Universiti Sains Islam Malaysia, 2007.